Aino Pervik

Aino Pervik (Rakvere, 1932ko apirilaren 22a – 2025eko abuztuaren 12a) estoniar idazle eta itzultzailea izan zen.

 Bizitza 
Aino Pervik Rakveren jaio zen 1932ko apirilaren 22an. 1939az geroztik Järvakandin ikasi zuen, eta 1946tik 1950era Tallinngo eskola pedagogiko batean. 1950etik aurrera, fino-ugriar filologia ikasi zuen Tartuko Unibertsitatean eta 1955ean amaitu zituen ikasketak.

1955etik Tallinnen bizi izan zen. Haur eta gazte literaturako editore gisa lan egin zuen Estoniako Estatu Argitaletxean, eta 1960tik aurrera Eesti Televisioon (ETV) kateko gazteentzako programen editore gisa. 1961ean haurrentzako lehen liburua kaleratu zuen, Kersti sõber Miina izenekoa. 1967az geroztik idazle autonomo izan zen eta hungarierazko liburuak estonierara itzuli zituen, besteak beste Emil Kolozsvári Grandpierre, Éva Janikovszky, Iván Mándy eta Kálmán Mikszáthenak. 1974an sartu zen Estoniako Idazleen Batasunean. Bere liburuak hizkuntza askotara itzuli dira. Eleberri laburrak eta poesia ere idatzi zituen.

Sari ugari jaso zituen, hala nola Juhan Smuul literatura saria 1976an, Friedebert Tuglas saria 1983an eta Estoniako Idazleen Batasunaren saria 2012an.

1961ean Eno Raud idazlearekin ezkondu zen. Hiru seme-alaba izan zituzten: Rein Raud zientzialari eta idazlea, Mihkel Raud musikari eta idazlea eta Piret Raud haur literaturako idazle eta ilustratzailea.

Pervik 2025eko abuztuaren 12an hil zen, 93 urte zituela.

 Obra 
Pervikek haurrentzako 60 liburu baino gehiago idatzi zituen; horietako batzuk 12 hizkuntzatara itzuli dira, eta antzerkirako eta zinemarako ere moldatu. Jorratu zituen gaien artean oreka ekologikoaren kontserbazioa, kulturen arteko liskarrak, identitatearen aurkikuntza, gerra eta askatasuna daude. Ipuin eta fantasia elementuak eguneroko bizitzarekin uztartzen zituen, eta haurrak pentsarazten zituen. Bere lan ezagunenak Kunksmoor (1973), Arabella, mereröövli tütar (1982) eta Kallis härra Q (1992) dira.

 Lanak 
Haur literatura
 Kersti sõber Miina (1961)
 Väikesed vigurijutud (1972)
 Umbluu (1980, 2008)
 Arabella, mereröövli tütar (1982, 2000, 2008)
 Sookoll ja sisalik (1986, 2004)
 Keeruline lugu (1994)
 Kunksmoor (1973)
 Kunksmoor ja kapten Trumm (1975)
 Kallis härra Q (1992, 2004)
 Kollane autopõrnikas sõidab ring (1999, 2008)
 Maailm Karvase ja Sulelisega (2000)
 Draakonid võõrsil (2002)
 Mammutilaps ajab tuult taga (2002)
 Paula päästab Kassiopeiat (2003)
 Dixi ja Xixi (2005)
 Suleline, Puhuja ja must munk (2007)
 Presidendilood (2008)
 Ühes väikeses veidras linnas (2009)
 Kollasel autopõrnikal läheb hästi (2009)
 Kaarist on kasu (1972, 2010)
 Kirjatähtede keerukas elu (2012)
 Klabautermanni mure (2012)
 Rändav kassiemme (2012)
 Väike valge pilvelammas, kes läks läbi vikerkaare (2013)
 Jänes keedab suppi (2013)
 Roosaliisa prillid (2014)
 Sinivant läheb lasteaeda (2014)
 Härra Tee ja Proua Kohv (2014)
 Jääpurikas, murelik piim ja teised tüübid (2015)
 Tähenärija ja Kriksadull (2015)
 Hädaoru kuningas (2016)
 NummiPealt ja mujalt (2018)
Eleberriak
 Kaetud lauad (1979)
 Kiikujad väravakaartel (1989, 2022)
 Üks hele valge tuvi (1995)
 Matlena teekond (2010)
Ipuin bildumak
 Impulss (1982)
 Tulesõitjad (1988)
Poesia bildumak
 Umimetsades (1977)
 Kiljub ning kumiseb (1982)
 Kellavalaja (1985)
 Puusseastuja (1991)
Oroitzapenak
 Miniatuurid mälupõhjast (2020)
Itzulpenak
 Kálman Mikszáth. Püha Peetruse vihmavari (1958)
 Emil Kolozsvári Grandpierre. Imeflööt (1959)
 Gábor Goda. Murdvaras (1961)
 Kálmán Mikszáth. Must linn (1966)
 Sándor Somogyi Tóth. Olid ju prohvet, kullake (1968)
 Magda Szabó. Saaresinine (1974)
 Iván Mándy. Csutak astub lavale (1977)
 Éva Janikovszky. Kui ma oleksin suur (1980, 2003)
 Éva Janikovszky. Minuga juhtub alati midagi (1980, 2003)
 Éva Janikovszky. Usu või ära usu (1980, 2004)

 Erreferentziak 

 Kanpo estekak 

Kategoria:Estoniako haur literaturako idazleak
Kategoria:Estoniako poetak
Kategoria:Emakume poetak
Kategoria:Estoniako eleberrigileak
Kategoria:Emakume eleberrigileak
Kategoria:Emakume ipuingileak
Kategoria:Estoniako itzultzaileak
Kategoria:Emakume itzultzaileak
Kategoria:Sobietar Batasuneko idazleak
Kategoria:Estonierazko idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Tartuko Unibertsitateko ikasleak